96/535/EY: Komission päätös, tehty 4 päivänä syyskuuta 1996, suu- ja sorkkatautirokotteiden valmistukseen tarkoitettujen antigeenien varastointiin Yhdistyneessä kuningaskunnassa myönnettävästä yhteisön rahoitustuesta (Ainoastaan englanninkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 229 , 10/09/1996 s. 0016 - 0016



KOMISSION PÄÄTÖS, tehty 4 päivänä syyskuuta 1996, suu- ja sorkkatautirokotteiden valmistukseen tarkoitettujen antigeenien varastointiin Yhdistyneessä kuningaskunnassa myönnettävästä yhteisön rahoitustuesta (Ainoastaan englanninkielinen teksti on todistusvoimainen) (ETA:n kannalta merkityksellinen teksti) (96/535/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), sekä katsoo, että yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaisesti antigeenipankkien perustaminen on osa yhteisön toimintaa, jonka tarkoituksena on suu- ja sorkkatautirokotevarastojen perustaminen yhteisöön, kyseisen päätöksen 3 artiklassa Pirbrightin (Yhdistynyt kuningaskunta) Institute for Animal Health nimetään yhteisön varastoa pitäväksi antigeenipankiksi, kaikki antigeenipankeille kuuluvat toiminnot ja tehtävät määritellään mainitun päätöksen 4 artiklassa; yhteisön tuen edellytyksenä on oltava, että antigeenipankki suoriutuu kyseisistä tehtävistä, olisi määrättävä yhteisön rahoitustuen myöntämisestä antigeenipankeille, jotta niiden olisi mahdollista harjoittaa kyseisessä päätöksessä tarkoitettua toimintaa ja tehtäviä, talousarvioon liittyvistä syistä yhteisön rahoitustuki olisi myönnettävä vuoden pituiseksi ajanjaksoksi, erityisesti valvonnan varmistamiseksi on tärkeätä soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (EY) N:o 1287/95 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää rahoitustukea Yhdistyneelle kuningaskunnalle suu- ja sorkkatautirokotteiden valmistukseen tarkoitettujen antigeenien varastointiin. 2 artikla Edellä 1 artiklassa tarkoitetun toiminnan toteutumisen varmistaa Institute for Animal Health (Pirbright, Yhdistynyt kuningaskunta). Kyseisen toiminnan on oltava neuvoston päätöksen 91/666/ETY 4 artiklan määräysten mukaista. 3 artikla Yhteisön rahoitustueksi vahvistetaan enintään 60 000 ecua 1 päivän elokuuta 1996 ja 31 päivän heinäkuuta 1997 väliseksi ajanjaksoksi. 4 artikla Yhteisön rahoitustuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Yhdistyneen kuningaskunnan sitä pyytäessä, - jäljelle jäävä osa sen jälkeen, kun Yhdistynyt kuningaskunta on esittänyt todisteet tehtävän asianmukaisesta loppuunsaattamisesta. Kyseinen tositteiden esittäminen on suoritettava ennen 1 päivää lokakuuta 1997. 5 artikla Neuvoston asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Yhdistyneelle kuningaskunnalle. Tehty Brysselissä 4 päivänä syyskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 368, 31.12.1991, s. 21 (4) EYVL N:o L 94, 28.4.1970, s. 13 (5) EYVL N:o L 125, 8.6.1995, s. 1